**Līgums Nr. SNP – S - N/AT/\_\_\_ - \_\_\_**

*par apbūves tiesības nodibināšanu*

*Smiltenē, 202\_\_. gada \_\_\_. \_\_\_\_\_*

**Smiltenes novada pašvaldība**,reģistrācijas Nr.90009067337, kuras vārdā saskaņā ar Pašvaldību likuma \_\_\_. pantu un Smiltenes novada pašvaldības domes 2023.gada 28.jūnija saistošajiem noteikumiem Nr.14/23 “Smiltenes novada pašvaldības nolikums” rīkojas \_\_\_\_\_\_\_\_\_\_\_\_\_\_, turpmāk tekstā saukta - **Zemes gabala īpašnieks**, no vienas puses,

un

**\_\_\_\_\_\_\_\_\_\_\_\_\_\_\_\_\_\_\_\_** (reģistrēta Latvijas Republikas Komercreģistrā ar vienoto reģistrācijas Nr. \_\_\_\_\_\_\_\_\_\_\_\_\_\_\_), kuras vārdā un interesēs saskaņā ar Statūtiem rīkojas tās \_\_\_\_\_\_\_\_\_\_\_\_\_\_, turpmāk tekstā saukta – **Apbūves tiesīgais**, no otras puses,

turpmāk tekstā katra atsevišķi saukta – Puse un abas kopā – Puses,

ņemot vērā:

[1] ka **Zemes gabala īpašniekam** pieder nekustamais īpašums, kas atrodas adresē: \_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_, Smiltenes novadā (kadastra apzīmējums \_\_\_\_\_\_\_\_\_\_\_, kas reģistrēts \_\_\_\_\_\_\_\_\_\_\_\_\_\_ zemesgrāmatas nodalījumā Nr. \_\_\_\_\_\_\_\_\_\_\_\_\_; kopējā platība \_\_\_\_\_ m2) un **Zemes gabala īpašnieks** ir izteicis apliecinājumu, ka tas publiskā izsolē piešķir **Apbūves tiesīgajam** apbūves tiesību uz zemes vienības \_\_\_\_\_\_\_\_\_\_\_\_\_\_\_, Smiltenes novadā daļu no zemes vienības daļas, kadastra apzīmējumu \_\_\_\_\_\_\_\_\_\_\_\_\_\_\_\_ ar kopējo platību \_\_\_\_\_\_\_m2 (turpmāk tekstā – Zemes gabals) atbilstoši Līguma pielikumā pievienotajam zemes vienības daļas robežu skicei (Līguma Pielikums);

[2] ka **Apbūves tiesīgais** ir izteicis vēlmi uzcelt uz Zemes gabala būvi - publiski pieejamu elektrisko transportlīdzekļu uzlādes iekārtu (turpmāk tekstā – Būve), savukārt **Zemes gabala īpašnieks** par atlīdzību piekrīt piešķirt **Apbūves tiesīgajam** mantojamu un atsavināmu lietu tiesību celt un lietot uz Zemes gabala Būvi kā īpašniekam šīs tiesības spēkā esamības laikā;

[3] Smiltenes novada pašvaldības domes 20\_\_\_\_. gada \_\_\_\_. \_\_\_\_\_\_\_\_\_\_\_\_ lēmumu Nr. \_\_\_\_ “Par nekustamā īpašuma \_\_\_\_\_\_\_\_\_\_\_\_\_\_\_,\_\_\_\_\_\_\_\_\_\_ apbūves tiesību nomas izsoles apstiprināšanu” (sēdes protokols Nr.\_\_\_\_., \_\_\_\_.§),

izsakot savu brīvu gribu, bez maldības, viltus un spaidiem, noslēdz šāda satura līgumu par apbūves tiesības nodibināšanu (turpmāk tekstā – Līgums):

1. **Līguma priekšmets**
	1. **Zemes gabala īpašnieks** par atlīdzību piešķir **Apbūves tiesīgajam** mantojamu un atsavināmu lietu tiesību celt un lietot uz Zemes gabala ar kopējo platību \_\_\_\_\_\_\_\_\_\_\_ m2 (\_\_\_\_\_\_\_\_\_\_\_\_\_\_\_\_\_\_\_\_ kvadrātmetri) uzbūvēto Būvi kā īpašniekam šīs tiesības spēkā esamības laikā (turpmāk tekstā – Apbūves tiesība).
	2. Apbūves tiesība ir nodibināta un spēkā pēc Apbūves tiesības ierakstīšanas zemesgrāmatās. Līdz Apbūves tiesības ierakstīšanai zemesgrāmatās Pušu starpā pastāv personiska saistība, kuras ierakstīšanu zemesgrāmatās var prasīt katra Puse, ja izpildīti visi citi Apbūves tiesības nodibināšanai nepieciešamie noteikumi.
	3. Apbūves tiesība ir spēkā **15 (piecpadsmit) gadus** pēc Apbūves tiesības ierakstīšanas zemesgrāmatās.
	4. Puses ne vēlāk kā 30 (trīsdesmit) dienu laikā paraksta iepriekš saskaņotu zemesgrāmatai adresētu nostiprinājuma lūgumu par Apbūves tiesības ierakstīšanu Zemes gabala zemesgrāmatas nodalījumā un Apbūves tiesības nostiprināšanu Apbūves tiesības zemesgrāmatas nodalījumā. Puses pilnvaro **Apbūves tiesīgo** veikt visas nepieciešamās darbības, lai nodibinātu Apbūves tiesību un iesniegtu zemesgrāmatā iepriekš minēto nostiprinājuma lūgumu, kā arī veikt jebkuras citas darbības, kuras var būt nepieciešamas Apbūves tiesības ierakstīšanai zemesgrāmatā. **Apbūves tiesīgais** apņemas iesniegt zemesgrāmatā iepriekš minēto nostiprinājuma lūgumu 10 (desmit) darba dienu laikā no nostiprinājuma lūguma parakstīšanas dienas.
	5. Puses 10 (desmit) darba dienu laikā pēc Būves pieņemšanas ekspluatācijā pie notāra paraksta zemesgrāmatai adresētu nostiprinājuma lūgumu par Būves ierakstīšanu Apbūves tiesības zemesgrāmatas nodalījumā. Puses pilnvaro **Apbūves tiesīgo** veikt visas nepieciešamās darbības, lai ierakstītu Būvi Apbūves tiesības zemesgrāmatas nodalījumā un aktualizētu datus Valsts zemes dienesta Kadastra informācijas sistēmā, un iesniegtu zemesgrāmatā iepriekš minēto nostiprinājuma lūgumu, kā arī veikt jebkuras citas darbības, kuras var būt nepieciešamas Būves ierakstīšanai Valsts zemes dienesta Kadastra informācijas sistēmā un zemesgrāmatā. **Apbūves tiesīgais** apņemas iesniegt zemesgrāmatā iepriekš minēto nostiprinājuma lūgumu 10 (desmit) darba dienu laikā no datu aktualizācijas Valsts zemes dienesta Kadastra informācijas sistēmā.
	6. Puses vienojas, ka visus izdevumus, kas saistīti ar Apbūves tiesības nostiprināšanu un Būves ierakstīšanu Valsts zemes dienesta Kadastra informācijas sistēmā un zemesgrāmatā, tai skaitā zemesgrāmatu kancelejas nodevas un notāra izdevumus, sedz **Apbūves tiesīgais**.

1. **Maksājumi un norēķinu kārtība**
	1. **Apbūves tiesīgais** maksā Zemes gabala īpašniekam maksu par Apbūves tiesību **\_\_\_\_\_\_ EUR (\_\_\_\_\_\_\_\_\_\_\_ *euro* \_\_\_\_\_ centi) gadā** (turpmāk tekstā – Atlīdzība),kā arī sedz nekustamā īpašuma nodokļa maksājumus. Papildus Atlīdzībai **Apbūves tiesīgais** maksā pievienotās vērtības nodokli (PVN), ja to paredz Latvijas Republikas spēkā esošie normatīvie tiesību akti.
	2. Līguma 2.1. punktā noteiktās Atlīdzības maksas aprēķina periods ir viens kalendārā gada ceturksnis. Atlīdzību **Apbūves tiesīgais** samaksā ne vēlāk kā līdz attiecīgā ceturkšņa pirmā mēneša beigām pēc Smiltenes novada pašvaldības piestādītā rēķina, Atlīdzību ieskaitot Smiltenes novada pašvaldības rēķinā norādītajā kredītiestādes kontā. **Zemes gabala īpašnieks Apbūves tiesīgajam**  izrakstītos rēķinus sastāda elektroniski (strukturēta e-rēķina formā), nosūtot izrakstītos rēķinus uz **Apbūves tiesīgā** e-pasta adresi: \_\_\_\_\_\_\_\_\_\_\_\_\_\_\_\_\_\_. Rēķina nesaņemšana neatbrīvo **Apbūves tiesīgo** no pienākuma veikt Atlīdzības samaksu Līgumā noteiktajā termiņā.
	3. Ja **Apbūves tiesīgais** nav saņēmis no **Zemes gabala īpašnieka** tā izrakstītu rēķinu par Atlīdzību līdz norēķinu mēneša 25. datumam. Ja un šajā termiņā nav informējis **Zemes gabala īpašnieku** par rēķina nesaņemšanu, **Apbūves tiesīgajam** ir pienākums par to rakstiski informēt **Zemes gabala īpašnieku.**
	4. Līgumā 2.1. punktā noteiktā Atlīdzība vai tās daļa (2.2. punkts) tiek uzskatīta par samaksātu brīdī, kad **Zemes gabala īpašnieka** norēķinu kontā ir saņemta maksājuma summa pilnā apmērā.
	5. Nekustamā īpašuma nodokli par Zemes gabalu maksā **Apbūves tiesīgais** un tas maksājams papildus Atlīdzībai atbilstoši normatīvajos aktos noteiktajai kārtībai, termiņiem un Smiltenes novada pašvaldības piestādītajam maksāšanas paziņojumam.
	6. Atlīdzību **Apbūves tiesīgais** sāk maksāt ar Līguma noslēgšanas brīdi.
	7. Ja tiek kavēti šajā Līgumā noteiktie maksājumu termiņi, **Apbūves tiesīgais** maksā nokavējuma naudu 0,1 % apmērā no kavētās maksājuma summas par katru termiņa nokavējuma dienu.
	8. Līgumā noteiktie kārtējie maksājumi tiek uzskatīti par apmaksātiem tikai pēc iepriekšējo (nokavēto) maksājumu un nokavējuma naudas samaksāšanas.
	9. Gadījumā, ja Līguma spēkā esamības laikā saskaņā ar Latvijas Republikas normatīvajiem aktiem mainās pievienotās vērtības nodokļa (PVN) likme, Puses savstarpējos norēķinos piemēro jauno PVN likmi ar tās spēkā stāšanās datumu bez rakstisku grozījumu izdarīšanas šajā Līgumā.
	10. **Zemes gabala īpašniekam** ir tiesības vienpusēji grozīt Atlīdzības maksu, neslēdzot par to atsevišķu vienošanos, bet, par to nosūtot attiecīgu rakstisku paziņojumu **Apbūves tiesīgajam**:
		1. ja mainās Zemes gabala lietošanas mērķis vai zemes kadastrālā vērtība (proporcionāli universālās kadastrālās vērtības palielinājumam vai samazinājumam salīdzinot ar Zemes gabala kadastrālo vērtību uz Līguma slēgšanas brīdi);
		2. ja ir izdarīti grozījumi normatīvajos aktos par maksas aprēķināšanas kārtību vai izdoti jauni normatīvie akti par maksas par apbūves tiesību noteikšanas kārtību;
		3. ja Centrālās statistikas pārvaldes sniegtais patēriņa cenu indekss attiecībā pret pēdējo Atlīdzības maksas korekcijas brīdi pārsniedz 10% apmēru. Atlīdzības maksas paaugstinājumu nosaka, sākot ar trešo Līguma darbības gadu, atbilstoši Centrālās statistikas pārvaldes sniegtajiem patēriņa cenu indeksiem.

Šādas **Zemes gabala īpašnieka** noteiktas izmaiņas ir saistošas **Apbūves tiesīgajam** ar brīdi, kad stājušies spēkā grozījumi tiesību aktos.

* 1. Atlīdzības maksu palielina, piemērojot koeficientu 1,5, uz laiku līdz šajā Līguma punktā norādīto apstākļu novēršanai, ja:
		1. uzceltā Būve divu mēnešu laikā pēc nodošanas ekspluatācijā nav ierakstīta zemesgrāmatā;
		2. **Apbūves tiesīgais** uz apbūvei nodotā zemesgabala ir veicis nelikumīgu būvniecību;
		3. **Apbūves tiesīgais** nav nojaucis uz apbūves tiesību pamata uzcelto Būvi šajā Līgumā noteiktajā termiņā.
	2. **Apbūves tiesīgais** nesaņem no **Zemes gabala īpašnieka** nekādu atlīdzību par izdevumiem, kas tam radušies, sagatavojot Zemes gabalu apbūvei, uzturot Zemes gabalu un atbrīvojot Zemes gabalu Līgumam beidzoties.
	3. Izdevumus par apbūves tiesības ierakstīšanu un dzēšanu zemesgrāmatā sedz un apmaksā **Apbūves tiesīgais**.
1. **Apbūves tiesīgā tiesības un pienākumi**
	1. **Apbūves tiesīgais** apņemas savlaicīgi maksāt Atlīdzību un citus Līgumā noteiktos maksājumus atbilstoši Līguma noteikumiem saskaņā ar **Zemes gabala īpašnieka** izrakstītiem rēķiniem.
	2. **Apbūves tiesīgais** ir tiesīgs lietot apbūvei nodoto Zemes gabalu, ciktāl tas nepieciešams Apbūves tiesības izlietošanai.
	3. **Apbūves tiesīgajam** ir pienākums ne vēlāk kā **gada laikā** pēc apbūves tiesības nostiprināšanas zemesgrāmatā uz Zemes gabala, izbūvēt Būvi - \_\_\_\_\_\_\_\_\_\_\_\_\_\_\_\_\_\_\_\_ un šajā pat termiņā reģistrēt Būvi zemesgrāmatā.
	4. **Apbūves tiesīgajam** ir pienākums celt un lietot uz Zemes gabala Līguma 3.3. punktā norādīto Būvi, ievērojot Būvniecības likuma un citu normatīvo aktu prasības. **Apbūves tiesīgais** apņemas patstāvīgi, par saviem līdzekļiem, iegūt visus nepieciešamos saskaņojumus, atļaujas un citus nepieciešamos dokumentus, lai varētu izmantot Zemes gabalu Būves būvniecībai. Ja **Apbūves tiesīgā** veiktās darbības dēļ valsts iestādes uzliek sankcijas vai pienākumus **Zemes gabala īpašniekam**, **Zemes gabala īpašnieks** nekavējoties informē **Apbūves tiesīgo** par piemērotajām sankcijām un pienākumiem, un **Apbūves tiesīgajam** ir pienākums piedalīties sankciju, pienākumu vai jebkuru izmaksu segšanā, kuras varētu būt uzliktas **Zemes gabala īpašniekam**.
	5. Bez Līguma 3.3. un 3.4. punktā minēto nosacījumu izpildes, **Apbūves tiesīgajam** ir pienākums izpildīt Smiltenes novada pašvaldības domes 20\_\_\_\_. gada \_\_\_\_. \_\_\_\_\_\_\_\_\_\_ lēmumu Nr. \_\_\_\_\_\_\_ “Par nekustamā īpašuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Smiltenes novadā, apbūves tiesību nomas izsoles apstiprināšanu” (sēdes protokols Nr.\_\_\_\_., \_\_\_\_\_\_\_.§) un “\_\_\_\_\_\_\_\_\_\_\_\_\_\_\_\_\_\_\_ apbūves tiesību izsoles nomas noteikumu” \_\_\_\_. punkta noteikumus.
	6. **Apbūves tiesīgajam** ir aizliegts atsavināt vai apgrūtināt ar lietu tiesībām Apbūves tiesību bez **Zemes gabala īpašnieka** iepriekšējas rakstiska piekrišanas saņemšanas.
	7. **Apbūves tiesības** spēkā esamības laikā **Apbūves tiesīgajam** ir pienākums kā krietnam un rūpīgam saimniekam rūpēties par apbūvei nodoto Zemes gabalu un atbildēt kā īpašniekam pret visām trešajām personām.
	8. **Apbūves tiesīgajam** ir pienākums lietot Zemes gabalu, ievērojot Latvijas Republikas normatīvo aktu, valsts un pašvaldības iestāžu izdotos noteikumus un lēmumus, kā arī ugunsdzēsības un drošības dienestu un citu kompetentu iestāžu prasības.
	9. Visas uz apbūvei nodoto Zemes gabalu un uz Apbūves tiesību gulošās nastas, apgrūtinājumi un tā uzturēšanai vajadzīgie izdevumi nes **Apbūves tiesīgais**.
	10. **Apbūves tiesīgajam** nav tiesību nodot Zemes gabalu vai tā daļu nomā jebkurai trešajai personai bez iepriekšēja rakstiska saskaņojuma ar **Zemes gabala īpašnieku**.
2. **Zemes gabala īpašnieka pienākumi un tiesības**
	1. **Zemes gabala īpašniekam** ir pienākums atļaut **Apbūves tiesīgajam** lietot apbūvei nodoto Zemes gabalu, ciktāl tas nepieciešams Apbūves tiesības izlietošanai.
	2. **Zemes gabala īpašniekam** ir tiesības saņemt no **Apbūves tiesīgā** Atlīdzību. Puses vienojas, ka par nesaņemto Atlīdzības maksu **Zemes gabala īpašniekam** par labu tiek nodibinātas ķīlas tiesību uz apbūves tiesību nesaņemtās Atlīdzības maksas apmērā.
	3. **Zemes gabala īpašniekam** ir tiesība pēc Apbūves tiesības izbeigšanās prasīt atlīdzināt visus zaudējumus, kurus **Apbūves tiesīgais** viņam nodarījis, lietojot apbūvei nodoto Zemes gabalu.
3. **Apbūves tiesības izbeigšana un Būves piederība**

**pēc Apbūves tiesības beigām**

* 1. Apbūves tiesība izbeidzas pati līdz ar zemesgrāmatā reģistrētā Apbūves tiesības termiņa beigām.
	2. Pirms zemesgrāmatās reģistrētā Apbūves tiesības termiņa notecējuma Apbūves tiesība izbeidzas ar:
		1. tiesību sakritumu vienā personā;
		2. tiesas spriedumu;
		3. savstarpēju vienošanos.
	3. **Apbūves tiesīgais** ir tiesīgs vienpusēji kārtā izbeigt Līgumu, par to rakstiski paziņojot **Zemes gabala īpašniekam** vismaz trīs mēnešus iepriekš. **Apbūves tiesīgais** var vienpusēji lauz līgumu tikai tajā gadījumā, ja ir izpildītas visas ar šo Līgumu uzņemtās saistības, tas ir, veikti visi Atlīdzības maksājumi.
	4. **Zemes gabala īpašnieks** var izbeigt Līgumu vienpusēji pirms noteiktā termiņa un prasīt Apbūves tiesības izbeigšanu vai pārdošanu piespiestā izsolē, ja:
		1. **Apbūves tiesīgais** būtiski pārkāpj Līgumā paredzētos ierobežojumus apbūvei vai pasliktina apbūvei nodotā Zemes gabala stāvokli vai noteiktajā termiņā neizpilda Līguma 3.4. punktā noteikto nosacījumu un 30 (trīsdesmit) dienu laikā pēc **Zemes gabala īpašnieka** pieprasījuma nav pārtraucis un novērsis šo Līguma pārkāpumu;
		2. **Apbūves tiesīgajam** ir bijuši vismaz trīs šajā Līgumā noteikto maksājumu termiņu kavējumi, kas kopā pārsniedz vienu apbūves tiesības maksas aprēķina periodu;
		3. **Apbūves tiesīgais** ir pārkāpis jebkurus citus pienākumus, kurus tas uzņēmies ar Līgumu, un nav novērsis pārkāpumu 10 (desmit) darba dienu laikā no **Zemes gabala īpašnieka** attiecīga paziņojuma saņemšanas dienas;
		4. ir uzsākts **Apbūves tiesīgā** likvidācija vai **Apbūves tiesīgais** tiek atzīts par maksātnespējīgu.
	5. **Zemes gabala īpašniekam** ir tiesības, ja Zemes gabals ir neapbūvēts unnav izsniegta būvatļauja, rakstiski informējot **Apbūves tiesīgo** vismaz divpadsmit mēnešu iepriekš, prasīt apbūves tiesības izbeigšanu pirms apbūves tiesības termiņa beigām, neatlīdzinot **Apbūves tiesīgajam** zaudējumus, kas saistīti ar apbūves tiesības līguma pirmstermiņa izbeigšanu, ja neapbūvētais zemesgabals nepieciešams sabiedrības vajadzību nodrošināšanai vai normatīvajos aktos noteikto publisko funkciju veikšanai.
	6. **Apbūves** **tiesīgajam** pēc Līguma 3.3. - 3.5. punkta izpildes, ir tiesības, ievērojot normatīvajos aktos noteikto tiesisko regulējumu un kārtību, ierosināt Zemes gabala atsavināšanu, ja viņš, kā zemesgrāmatā ierakstītas Būves īpašnieks, vēlas nopirkt Zemes gabalu, uz kura atrodas Būve.
	7. Puses vienojas, ka šī Līguma darbības laikā uz Zemes gabala uzceltā Būve nav uzskatāma par Zemes gabala nepieciešamu vai derīgu izdevumu Civillikuma izpratnē, ko **Apbūves tiesīgais** ir taisījis Zemes gabalam un **Zemes gabala īpašniekam** nav jāatlīdzina **Apbūves tiesīgajam** izdevumi šajā sakarā. **Zemes gabala īpašnieks** neatlīdzina **Apbūves tiesīgajam** izdevumus (ne nepieciešamos, ne derīgos, ne greznuma izdevumus) par Būves būvniecību un citiem Zemes gabalā veiktajiem ieguldījumiem.
	8. Pēc Līguma termiņa beigšanās vai Līguma pirmstermiņa laušanas gadījumā **Zemes gabala īpašniekam** ir tiesības vienpersoniski lūgt zemesgrāmatai dzēst atzīmi par apbūves tiesību, kas nodibināta ar šo Līgumu.
	9. Ja Līgums tiek izbeigts, saskaņā ar Līguma 5.3. - 5.5. punktā minētajiem nosacījumiem, **Apbūves tiesīgajam** ir pienākums par saviem līdzekļiem, nesaņemot nekādu izdevumu atlīdzību no **Zemes gabala īpašnieka**, atbrīvot Zemes gabalu, t.i., nojaukt visas viņam piederošās Būves un sakopt to atbilstoši sakārtotas vides prasībām. Viss, kas atradīsies uz Zemes gabala pēc Līguma izbeigšanas, tiks uzskatīts par bezīpašnieka mantu, kuru **Zemes gabala īpašnieks** ir tiesīgs izmantot pēc saviem ieskatiem vai novākt.
	10. Nododot Zemes gabalu atpakaļ **Zemes gabala īpašniekam**, **Apbūves tiesīgajam** ir pienākums atbrīvot Zemes gabalu no **Apbūves tiesīgā** īpašumā un turējumā esošām kustamām lietām. Jebkura **Apbūves tiesīgā** kustama manta, kas pēc Zemes gabala nodošanas atradīsies uz Zemes gabala, tiks atzīta par pamestu mantu un **Zemes gabala īpašnieks** būs tiesīgs pārņemt to savā īpašumā.
	11. **Zemes gabala īpašniekam** ir tiesība kā šī Līguma darbības laikā, tā arī pēc apbūves tiesības izbeigšanās prasīt atlīdzināt tam nodarītos tiešos zaudējumus, kurus **Apbūves tiesīgais** viņam ar savu darbību vai bezdarbību nodarījis, lietojot apbūvei nodoto Zemes gabalu.
1. **Piemērojamais likums un strīdu izšķiršanas kārtība**
	1. Līgums sastādīts un tam piemērojami spēkā esošie Latvijas Republikas normatīvie akti.
	2. Visi strīdi un nesaskaņas, kas rodas vai var rasties Līguma izpildes gaitā vai sakarā ar to, risināmi savstarpēju pārrunu ceļā, bet, nepanākot vienošanos 30 (trīsdesmit) kalendāro dienu laikā, strīdus izskata tiesa saskaņā ar Latvijas Republikas normatīvajiem aktiem.
2. **Citi noteikumi**
	1. Puses apliecina, ka tām ir saprotams Līguma saturs un nozīme.
	2. Visi Līguma grozījumi vai papildinājumi sastādāmi rakstveidā un pievienojami Līgumam kā pielikumi, kas pēc tam, kad tos parakstījušas abas Puses, kļūst par neatņemamām Līguma sastāvdaļām.
	3. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai.
	4. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem.
	5. Ja saskaņā ar normatīvajiem aktiem Pusei var rasties pienākums nodot tālāk trešajām personām no otras Puses iegūtos fizisko personu datus, tas pirms šādu datu nodošanas informē par to otru Pusi, ja vien normatīvie akti to neaizliedz.
	6. Puses apņemas paziņot ne vēlāk kā 24 h laikā otrai Pusei par visiem notikušajiem personas datu aizsardzības drošības incidentiem, kā arī rakstveidā informē otru Pusi par incidentu un/vai iespējamo incidentu un sniedz visu otras Puses pieprasīto informāciju.
	7. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt, Līguma izpildes nodrošināšanai.
	8. Visi trešo personu prasījumi, kas var rasties Līguma darbības laikā par personas datu apstrādes pārkāpumiem, ir tās Puses atbildība, kuras atbildības jomā un rīcības rezultātā prasījumi ir radušies/var rasties.
	9. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.
	10. Pušu savstarpējie paziņojumi veicami rakstiski, primāri izmantojot elektroniskā pasta saziņu, juridiskā spēka nodrošināšanai izmantojot drošu elektronisko parakstu ar laika zīmogu un sūtījumus nosūta uz Līgumā vai Piedāvājumā norādīto elektroniskā pasta adresi. Visos gadījumos, kad Līgumā paredzēta dokumentu elektroniska parakstīšana, nepieciešamības gadījumā Puses var parakstīt dokumentu papīra formā. Ja saziņai tiek izmantoti pasta sūtījumi, tad tie nosūtāmi ierakstītā sūtījumā uz šajā Līgumā norādītajām Pušu adresēm, un ir uzskatāms, ka Puse tos ir saņēmusi 7 (septītajā) dienā pēc tā izsūtīšanas.
	11. Ja kāda no Pusēm maina savu adresi vai citus šajā Līgumā norādītos rekvizītus, tad tās pienākums ir trīs dienu laikā šajā Līgumā noteiktajā kārtībā nogādāt otrai Pusei paziņojumu par rekvizītu maiņu.
	12. Papildus Līgumam, Puses apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tā mērķa sasniegšanu un Pušu tiesību realizēšanu.
	13. Līgums ir saistošs Pusēm, to pilnvarotajām personām, kā arī tiesību un saistību pārņēmējiem.
	14. Puses apņemas nekavējoties paziņot viena otrai par savas atrašanās vietas, pārstāvja, bankas rekvizītu un citas būtiskas informācijas izmaiņām, kas var ietekmēt Līguma pienācīgu izpildi. Puses uzņemas pilnu atbildību par šī pienākuma savlaicīgu nepildīšanu.
	15. Līgums sagatavots latviešu valodā uz \_\_\_ (\_\_\_\_\_\_\_\_\_\_\_\_\_\_\_) lapām Līguma pamatteksta, ar pielikumu uz \_\_\_\_ (\_\_\_\_\_\_\_\_\_\_\_\_\_) lapām, 3 (trīs) identiskos eksemplāros, 1 (viens) Līguma eksemplārs – **Zemesgabala īpašniekam**, 1 (viens) – **Apbūves tiesīgajam**, 1 (viens) – iesniegšanai Zemesgrāmatā, kas tiek nodots **Apbūves tiesīgajam**. Visiem Līguma eksemplāriem ir vienāds juridiskais spēks.
3. **Pušu paraksti un rekvizīti**

|  |  |
| --- | --- |
| **Zemes gabala īpašnieks** **Smiltenes novada pašvaldība***Reģ.Nr.90009067337**PVN reģ.Nr.LV 90009067337**Juridiskā adrese: Dārza iela 3, Smiltene,* *Smiltenes novads**Banka: AS SEB banka**Kods UNLALV2X**Nr.LV75UNLA0050014255591**E-pasts:* *pasts@smiltenesnovads.lv*[*www.smiltenesnovads.lv*](http://www.smiltenesnovads.lv)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*\_\_\_.\_\_\_\_.\_\_\_\_\_\_\_\_\_\_\_\_\_\_**parakstīšanas datums* | **Apbūves tiesīgais***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**\_\_\_\_.\_\_\_\_\_.\_\_\_\_\_\_\_\_\_\_\_\_\_\_\_\_\_**parakstīšanas datums* |

**Pielikums**

*20\_\_\_. gada \_\_\_. \_\_\_\_\_\_\_\_\_\_\_*

*Līgumam Nr. SNP – S - N/AT/\_\_\_ - \_\_\_\_*

*par apbūves tiesības nodibināšanu*

**Zemes vienības daļas robežu plāns**